Analistët për qasjen e administratës Biden ndaj bisedimeve Kosovë-Serbi
Analistët në Kosovë thonë se administrata e presidentit të zgjedhur Joe Biden që pritet të inaugurohet më 20 janar, mund të ketë qasje më të drejtpeshuar dhe të strukturuar kundrejt Kosovës
Këtë vit mbushen dhjetë vjet që nga fillimi i bisedimeve Kosovë-Serbi të lehtësuara nga Bashkimi Evropian për normalizimin e marrëdhënieve ndërmjet dy vendeve, por ende nuk shihet fundi i tyre. Të dyja vendet nën administratën e presidentit amerikan Donald Trump nënshkruan disa zotime për normalizimin e marrëdhënieve ekonomike, ndërsa aspektet politike i mbeten Brukselit. Por, vëzhguesit thonë se pa një përkushtim amerikan vështirë që Brukseli të jetë në gjendje të sigurojë një përmbyllje të procesit të bisedimeve. Analistët në Kosovë thonë se administrata e presidentit të zgjedhur Joe Biden që pritet të inaugurohet më 20 janar, mund të ketë qasje më të drejtpeshuar dhe të strukturuar kundruall Kosovës. Arbër Fetahu nga Grupi për studime juridike dhe politike në një bisedë për Zërin e Amerikës thotë se zoti Biden ka njohuri të thella mbi rajonin dhe rrjedhimisht edhe një qasje ndryshe ndaj tij. tha zoti Fetahu. Por, analisti Agon Maliqi thotë se në Kosovë duhet të mbizotërojë një frymë më realiste për pritjet nga administrata e re amerikane. tha zoti Maliqi. Analisti Maliqi thotë se administrata e re amerikane do të jetë edhe më e zëshme dhe mbështetëse e projektit të Shengenit Ballkanik dhe për këtë arsye qeveria e re e Kosovës duhet të tejkalojë qasjen refuzuese ndaj çdo projekti rajonal. thotë zoti Maliqi. Analistët thonë se Kosova duhet të ketë një qëndrim kundrejt bisedimeve të ardhshme me Serbinë dhe të jetë më bashkëpunuese përballë kërkesave të ndërkombëtarëve. tha zoti Maliqi. tha zoti Fetahu. Bisedimet ndërmjet Kosovës dhe Serbisë që rifilluan vitin që lamë pas, pritet të vazhdojnë në pranverë meqë aktualisht Kosova është në prag të zgjedhjeve të reja parlamentare. Sipas vëzhguesve kjo periudhë mund të jetë edhe kohë e ripërtëritjes së marrëdhënieve transatlantike që vlerësohen shumë të rëndësishme edhe për procesin e normalizimit të marrëdhënieve Kosovë – Serbi.